જેમા  ગુજરાત ખારવા સમાજનાં પ્રમુખ અને  પોરબંદર સમસ્ત ખારવા સમાજનાં વાણોટ પ્રેમજીભાઈ ખુદાઈ,  ગુજરાત ખારવા સમાજનાં ઉપ પ્રમુખ અને  વેરાવળ સમસ્ત ખારવા સમાજનાં પટેલશ્રી જીતુભાઈ કુહાડા,  તેમજ પંચ પટેલો, ટ્રસ્ટીઓ,  અખિલ ગુજરાત માચ્છીમાર મહામંડળનાં પ્રમુખ ગોપાલભાઈ ફોફંડી તેમજ કમિટિ સભ્યઓ,  પોરબંદર માચ્છીમાર બોટ એસોસીએશનનાં પ્રમુખ જાદવજીભાઈ પોસ્તરીયા તેમજ કમિટિ સભ્યઓ, પોરબંદર નવીબંદર ખારવા જ્ઞાતિનાં પ્રમુખ નિલેષભાઈ કિશોર,  સહિતનાં દરિયાઈ પટ્ટીનાં આગેવાનોએ લાઈન ફિશીંગ પ્રકારની પધ્ધતિ તાત્કાલીક બંધ થાય તે માટેનાં સુચનો રજુ કર્યા હતા જેમા સરકાર દ્રારા આ પ્રકારની ફિશીંગ ઉપર તાત્કાલીક પ્રતિબંધ લગાવવામાં આવે તેવા સરકાર દ્રારા કડક કાયદાની જોગવાઈ ઉભી કરવામાં આવે તેવા સુચનો થયા હતા તથા માચ્છીમાર આગેવાનો દરેક બંદરમાં પોતાનાં માચ્છીમારો જે ઉક્ત પ્રકારની માચ્છીમારીની પધ્ધતિ અપનાવેલ હોય તેને આ પ્રકારની પધ્ધતિ બંધ કરવા દબાણ કરવામાં આવે અને તે છતાં પણ જે માચ્છીમાર આ પ્રકારની પધ્ધતિથી ફિશીંગ કરતા હોય તો દરેક સમાજ તથા માચ્છીમારી સંસ્થાઓ દ્રારા આકરા પગલા લેવામાં આવે તેવા ગુજરાતનાં સમગ્ર જીલ્લા, તાલુકાનાં માચ્છીમાર આગેવાનો દ્રારા એક સુરમાં સહમતિ દર્શાવી હતી અને આ પ્રકારની ફિશીંગ તાત્કાલીક રીતે સંદતર બંધ કરવાની હાકલ કરી હતી.